Nous Hugues, dux de Bourgoigne, fesons savoir à touz ceus qui ces letres verront que nous, les convenances del mariage que notre chier fiuz Odes, cuens de Nevers et sire de Bourbon, ha fetes à notre haut seigneur Loys, par la grâce de Deu rois de France, de mon seigneur Jehan, son fiuz, et de Yolent, l’ainznée fille au devant dit conte de Nevers, volons et otréons et les prometons à tenir et à garder, tant comme en nous sera toutes ainsi comme eles sont contenues es letres que li devant dit rois notre sires ha seelées du sael au devant dit conte de Nevers. Et el tesmoing de ceste chose nos avons ces presentes lettres saelées de notre sael. Ce fu fet en l’an de Notre-Seigneur M CC et LVIII, el mois de juing, le samedi devant la feste saint Barnabé l’apostre.